hu hu hu hu hu hu hu hu hu hu hu en de jv hu hu hu hu hu hu hu hu hu hu hu hu hu id es en hu hu en hu hu hu en hu hu hu hu hu en hu en hu hu en hu hu en hu hu hu hu hu hu hu hu hu hu hu en hu hu de de hu hu hu hu hu hu en hu hu en en hu hu hu hu hu hu hu en hu hu de hu jv hu hu hu hu hu hu hu hu hu hu hu en hu hu hu hu hu hu hu hu hu hu fr hu hu hu en hu hu hu hu hu hu hu en en en en en en en en en en en en
Biztonságosabb a Babaváró hitel igényléséhez szakértőt bevonni
Korszerűsítés – felújítás célú jelzáloghitel
2019 februárjában 7 családvédelmi lépést jelentettek be, ezek kapcsán már írtam a 3%-os kamattámogatott hitel használt lakásokra történő kiterjesztéséről, a falusi CSOK-ról most pedig a 10 milliós babaváró hitel (asszonyhitel, fiatal családosok kamatmentes hitele) került sorra. Bemutatom hogyan érhető el, hogy akár csak egy további gyermek születése esetén is 10 millió ingyenes támogatás váljon a 10 milliós kamatmentes hitelből. A babaváró hitel 10 millió forintos lehetőségének igényélése során is sok buktató lehet, és a fiatal családosok részére számos kedvezmény érhető el, így érdemes a család céljait egy pénzügyi szakértővel is átbeszélni a lehetőségeket. Írok arról, hogy mikor, hova, hogyan célszerű benyújtani az igénylést. Végül bemutatom a vonatkozó kormányrendelet legfontosabb igénylési felételeket is.
Legfőbb buktatók, avagy mennyivel könnyebb közvetítőn keresztül igényelni a babaváró hitelt:
Igazítsuk a célokhoz: jellemzően egy ilyen 10 milliós kamatmentes hitel lehetősége – melyet 3 gyermek születésénél teljes mértékben el is enged a Kincstár – lehetőséget teremt az 5-10 éves tervek újragondolására is. Ilyenkor érdemes átgondolni az esetleges meglévő hiteleket és az igényelhető egyéb támogatásokat, hogy a fiatal családok céljaikat pénzügyi szempontból a legjobb konstrukciókkal érhessék el. Érdemes lehet ebből meglévő magas kamatozású hitelt visszafizetni, de gondolni érdemes például arra is, hogy a második gyermek születése esetén az esetleges 1 a harmadik születése esetén 4 milliós hitel előtörlesztésre jogosult a család, előre érdemes átgondolni, hogy milyen kamatozású hitelbe érdemes előtörleszteni szem előtt tartva, hogy a gyermek születésekor fenn kell álljon a jelzáloghitel.
Időzítés: a rendelet 2019.07.01-ei hatályba lépését megelőzően is befogadja néhány bank a kérelmeket, ám hacsak nem sürget az idő például a baba várható születése miatt nem szabad elkapkodni a választást. A bankok elvárásai, és folyamatai még formálódóban vannak, és egyes pletykák szerint, akár extra jóváírási kedvezményt is ajánlhatnak egyes bankok, ha valaki náluk igényel. Tekintettel, arra, hogy kamatmentesen indul a hitel és véglegesen azzá is válik, 5 éven belül születendő első új gyermek esetén. Így aki tudja, hogy szeretne még legalább egy gyermeket és biológiai akadálya sincs, annak érdemes hamar felvenni a hitelt, hiszen bármibe fektetve hasznot hoz, kamatköltsége pedig nincs. Akinek csak a bankszámláján ülne az összeg, annak nem éri meg felvenni a céljai előtt, a 0,5%-os kezességvállalási díj miatt. És amennyiben valakinek még friss a kapcsolata, vagy még nem bizonyos arról, hogy születhet közös gyermekük, annak érdemesebb lehet még várni, hisz lesz 3 év az igénylésre. Akit elutasítanak, vagy nem kapja meg a maximális összeget (és nem is igényli meg az alacsonyabbat), az benyújthat későbbi időpontban, vagy más bankban újra az igénylést.
A hitelkérelmet banknak kell benyújtani: A hitelképességet a bank bírálja el 10 nap alatt, de hogyan? Tekintettel a hitel jellegére, hogy nem kell hozzá ingatlan fedezet, ezért az előzetes banki egyeztetéseim alapján, várhatóan személyi kölcsönhöz hasonlóan fogják elbírálni a hiteleket. A személyi kölcsönök és a jelzáloghitelek bírálata során számos bank különböző módon bírálja el az azonos jövedelmet. Egy utalással érkező határozatlan idejű alkalmazotti jövedelemnél még lényegében nincs különbség, de készítettem egy táblázatot a gyakori egyéb jövedelmekre elfogadására (és az még ezen belül is különböző bankok, eltérő mértékben fogadják el a jövedelmeket, és különböző időtávon vannak dokumentációs elvárásaik).
Kényelem: egy átlagos jelzáloghitel felétel során az ügyfélnek hat alkalommal kell bemennie a bankfiókba, munkaidőben, mely általános esetben 6 sorszámot is jelent. Egyeztetés, iratbevitel, esetleges újra kalkuláció, hiánypótlás, szerződés aláírása. Közvetítő nélküli ügyintézés esetén mind munkaidőben kell történjen, és számos esetben mindkét igénylő fél jelen kell legyen. Ezzel szemben közvetítővel együttműködve rugalmasan, munkaidőn kívül is lehet egyeztetni, mentesít a papírok logisztikája alól, és közös érdek a jól előkészített hiánypótlásmentes folyamat. Emellett számos bank folyamatait be tudja mutatni egy közvetítő, így nem kell végig járni több bankot a hosszú távú célokhoz is legjobban illeszkedő bank kiválasztásának érdekében.
Igénylés apró, de fontos részletei: 30 napnál nem régebbi TB jogviszony igazolás kell a bank részére, elképzelhető, hogy a rendelet július 1-ei hatályba lépése környékén megnövekszik a várakozási idő az igazolás ügyintézése kapcsán (mint ahogy ügyfeleim elmesélései alapján alig lehet időpontot kapni a házasságkötésre). Elvben a bank is kikérheti az igazolást az ügyfél kérésére, csak ennek még nagyon kérdéses az átfutási ideje, és ez kitolhatja akár a bírálti időt is. Így mindenki eldöntheti, hogy neki sürgős és maga igényli meg az igazolást – TIPP: Budapest és Pest megye nem csak a Teve utcában teheti ezt meg -, vagy ráér és felkéri erre a bankot. Az újszülöttek adókártyája esetenként csak fél éves korukban érkezik meg, pedig időkorlát van az igénylést követően is az okmányok bemutatására, ilyenkor a várakozás helyett személyen is kikérhető egy igazolás az adóazonosító jelről a NAV ügyfélszolgálatokon. Számos hasonló körülmény felmerülhet a jövedelmek igazolása és a teljes igénylési folyamat áttekintése kapcsán is, ebben is fontos hozzáadott értéke lehet egy jól megválasztott közvetítőnek.
Mennyit ér ez a 10 millió forintos kamatmentes hitel lehetőség?
Befektetve: Tekintettel arra, hogy a babaváró hitel szabad felhasználású, és fedezetet sem igényel, így annak is megéri igényelni (aki legalább egy gyermeket még szeretne, és) aki nem szeretné felhasználni ezt az összeget azonnal, hanem akár állampapírba, akár ingatlanba fekteti. Nehéz az ingatlanbefektetések hozamát megbecsülni, írtam róla én is, a Portfólió is mostanában, de a prémium állampapírok hozama is rendkívül vonzó lehet.
Ha 20 évre vesz fel valaki 10 millió forintot és csak az éves 0,5%-os költséget kell fizetnie, akkor annak a havi törlesztője közel 44 ezer forint. Ha a 10 millió forintot befektetve 5,26%-os hozamot el tud valaki érni, akkor kitermelte a törlesztőrészletet. Tehát, amennyiben valaki 5,2%-os hozamot elér a babaváró hitel befektetésével, akkor lényegében ingyen kap 10 milliót. Megfelelően befektetve, tehát akár csak egy további gyermek születése esetén is adható a gyermeknek 20 év múlva egy 10 milliós életkezdési támogatás.
Meglévő hitelt kiváltva: Egy 10 millió forintos, 20 éves futamidejű, 4%-os hitelkamatú hitelre, több, mint 14,5 millió forintot kellene visszafizetni, havi 60 598 forintos részletekben, míg ugyanilyen időtávon a babaváró hitel visszafizetésére és a garanciavállalás díjára kicsivel több, mint 10,5 forintot kell várhatóan visszafizetni, ami 4 millió forinttal alacsonyabb és havonta közel 17 ezer forint megtakarítást jelent. A lenti táblázat megmutatja, hogy más kamatszintek mellett hogyan alakulnának az imént bemutatott számok.
A babaváró hitel feltételei a 2019.03.12-én megjelent Magyar Közlöny alapján:
2019.07.01-től 2022.12.31-ig köthető kölcsönszerződés, akár már 12 hetes meglévő magzat is újonnan születendő gyermeknek számít.
A kölcsön összege maximum 10 millió forint lehet, futamideje maximum 20 év, törlesztőrészlete pedig nem haladhatja meg az 50 ezer forintot.
A hitel díja, a fennálló tartozásnak a 0,5%-a, melyet a pénzintézet a havi törlesztővel egyidejűleg szed be, így ne lepődjön meg senki, ha a banki ajánlatban a havi törlesztő nem lesz azonos az összes tartozás futamidővel elosztott értékével.
Kedvezmények: már a gyermek 12 hetes magzati korától szüneteltethető a törlesztés 3 évig, a bank részére benyújtott szüneteltetési kérvény benyújtásának pillanatától számíthatóan.
A feleségnek 18 évesnek el kell múlnia és még nem töltheti be a 41 évet, kell magyarországi címe legyen a házaspárnak, legalább az egyik félnek 3 éves TB jogviszonya kell legyen.
Büntetlen előítélet és köztartozás mentesség, KHR tartozás mentesség alapfeltétel.
Amennyiben legalább egy gyermeket nevelnek, akkor legalább az egyik félnek első házasságában kell élnie (az özvegyülés speciláis eset).
A hitel kamatmentesen indul, és amennyiben az igénylést követően 5 éven belül megszületik az első gyermek, akkor véglegesen kamatmentes is marad.
Támogatások: a hitelfelvételt követően születendő második gyermek világrajövetelével kérhető a fennálló tartozás harmadának elengedése, a hasonlóan született harmadik gyermek érkezésekor pedig a teljes fennálló tartozást elengedi a Kincstár.
Számos okból megszűnhet a kamattámogatás, – például nem születik meg 5 éven belül legalább egy gyermek, mindkét igénylőnek megszűnik a magyarországi címe, házasság felbomlik – ilyen esetben az elmúlt 3 hónap átlagában számított 5 éves állampapírhozamok 130%-kal növelt értékének 3%-kal növelt értékének megfelelő büntetőkamat fizetendő.
10 millió forint hitel felvétele általában komolyabb pénzügyi döntés, és ez a kamattámogatott hitel kedvező lehetőség. Érdemes szakértővel (a pénzügyi közvetítők az ügyfél részére díjmentesen dolgoznak) egyeztetni, hogy a megálmodott célokat sikerüljön pénzügyileg is a legjobb döntések mellet elérni és biztonságos, gördülékeny, kényelmes folyamat legyen az hitelfelvétel.
A tartalom 2019.06.13-án készült, a rendelet alkalmazásának pontos részletei folyamatosan derülnek ki. Ügyfél visszajelzéseim alapján a TB jogviszony igazolást még nem tud kiadni a hatóság 3 évre (ezt nekem 2019.06.17-én mondták), illetve a bejegyzésben említett bank még nem tudott elindulni a kérelmek előzetes szűrésével/befogadásával mert még nem kaptak minden bírálati kérdéükre pontos választ (ez 2019.06.17-ei információ).
https://www.egyrolakettore.hu/wp-content/uploads/2020/02/close-up-of-pink-indoors-3258672-scaled.jpg 1707 2560 HurkeczJudit https://www.egyrolakettore.hu/wp-content/uploads/2020/01/egyről-a-kettőre-logó-vektor.jpg HurkeczJudit2019-06-15 16:15:312020-06-29 10:21:03Biztonságosabb a Babaváró hitel igényléséhez szakértőt bevonni
Lakásra gyűjtenél, de úgy érzed, semmi esélyed? Mutatom, hogyan gyűjts önerőt!
TOP ingatlanfinanszírozási tippek a jelenlegi inflációs környezetben
Riadó! CSOK és babaváró hitel változások 2020-ban
Photo frrom Shiota Yuri from Unsplash Kulcskérdések babaváró és jelzáloghitel együttes igénylése esetén
Photo frrom Shiota Yuri from Unsplash Babaváró Hitel
Want to join the discussion?
Feel free to contribute!
Vélemény, hozzászólás? Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
A nevem, e-mail-címem, és weboldalcímem mentése a böngészőben a következő hozzászólásomhoz.
alapkamat (4) babaváró hitel (6) bank (8) bankválasztás (8) befektetés (8) befektetési célú ingatlan (6) BUBOR (5) családtámogatás (6) CSOK (10) felújítás (4) futamidő (6) hitel (34) hitelezés (14) hitelfelvétel (12) hitelkamat fixálás (7) hitelkiváltás (3) hitelközvetítő (6) hozam (5) ingatlan (23) jelzáloghitel (7) kamat (18) kamatfixálás (4) kamatkockázat (6) kamatkörnyezet (5) kamatos kamat (4) kamatperiódus (5) kockázat (5) kölcsön (6) lakás (6) lakáshitel (10) megtakarítás (11) mnb (5) NYESZ (3) nyugdíj (3) nyugdíjas évek (4) nyugdíjpénztár (3) pénzügyi edukáció (6) pénzügyi tippek (9) pénzügyi tudatosság (8) thm (7) törlesztőrészlet (5) zöld hitel (7) állami támogatás (21) államkötvény (4) állampapír (5)
Jogi információ: Az oldalon megjelenő tartalmak nem minősülnek hiteltanácsadásnak vagy ajánlatnak, azok kizárólag az oldal szerzőjének szakmai véleményét tükrözik, melynek célja az olvasók minél szélesebb körű, általános jellegű tájékoztatása. Amennyiben személyre szabott információkra van szüksége, vegye fel a kapcsolatot közvetlenül az oldal szerzőjével.
Milliókat nyerhetsz, ha állampapírba teszed a pénzed és inkább hitelt... Nagycsaládosok tartozáscsökkentő támogatása: a legfontosabb kérdése...
A babaváró hitel kulisszatitkai, minden részlet egy helyen
Ingyenes online előadás - 2022.08.24 Szerda 18:00
Hitelfelvételi stratégiák változó inflációs környezetben, egy közgazdász szemével
Ingyenes online előadás - 2022.06.13 Hétfő 18:00
A kényelmes navigációs élmény érdekében sütiket használunk a tartalom és a közösségi funkciók biztosításához, a weboldal forgalmunk elemzéséhez. A weboldalon megtekintheted az Adatkezelési Tájékoztatót és a sütik használatának részletes leírását. ELFOGADOM
Privacy & Cookies Policy
This website uses cookies to improve your experience while you navigate through the website. Out of these cookies, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may have an effect on your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.